**ΒΙΒΛΙΟ 3. ΚΕΦ. 75.3.** **Άφιξη του Νικόστρατου στην Κέρκυρα - Προσπάθειες για συμφιλίωση**

 **Επισημάνσεις Συντακτικού: μαύρο: ρήμα κύριας πρότασης // μαύρο πλάγια:**

 **μετοχή // μαύρο πλάγια // υπογραμμισμένο: απαρέμφατο**

 **// πρόταση σε παρενθέσεις: δευτερεύουσα πρόταση**

|  |  |  |
| --- | --- | --- |
| **ΚΕΙΜΕΝΟ** | **ΜΕΤΑΦΡΑΣΗ** | **ΣΥΝΤΑΞΗ** |
| **75. 3.** Kαὶ ὁ μὲν **ξυνεχώρησεν**, οἱ δὲ τοὺς ἐχθροὺς **κατέλεγον** ἐς τὰς ναῦς. ***Δείσαντες*** δὲ ἐκεῖνοι **(**μὴ ἐς τὰς Ἀθήνας **ἀποπεμφθῶσι)** **καθίζουσιν** ἐς τὸ τῶν Διοσκόρων ἱερόν. | **75.3.** Και εκείνος (ο Νικόστρατος) συμφώνησε, αυτοί όμως στρατολογούσαν ως πληρώματα για τα καράβια τους πολιτικούς τους αντιπάλους. Επειδή όμως εκείνοι φοβήθηκαν μήπως σταλούν στην Αθήνα, κάθονταν ως ικέτες στον ναό των Διοσκούρων. | **Κ.Π. = Kαὶ ὁ μὲν ξυνεχώρησεν,****ξυνεχώρησεν** = ρήμαὁ μὲν = υπκ. ρήματος ξυνεχώρησεν**Κ.Π. = οἱ δὲ τοὺς ἐχθροὺς κατέλεγον ἐς τὰς ναῦς.****κατέλεγον** = ρήμαοἱ δὲ = υπκ. ρήματος κατέλεγοντοὺς ἐχθροὺς = αντ. ρήματος κατέλεγονἐς τὰς ναῦς = εμπρθ. πρσδ. κίνησης σε τόπο**Κ.Π. = Δείσαντες δὲ ἐκεῖνοι καθίζουσιν ἐς τὸ τῶν Διοσκόρων ἱερόν.** **καθίζουσιν** = ρήμαἐκεῖνοι = υπκ. ρήματος καθίζουσιν***δείσαντες*** = αιτιολογική μτχ.υπκ. μτχ. = ἐκεῖνοι, συνημμένη στο υπκ. ρήματοςἐς τὸ ἱερόν = εμπρθ. πρσδ στάσης σε τόποτῶν Διοσκόρων = γεν. κτητική στο ἱερόν**Δ.Π. Τελική = μὴ ἐς τὰς Ἀθήνας ἀποπεμφθῶσι*****ἀποπεμφθῶσι*** = ρήμαἐκεῖνοι = ενν. υπκ. ρήματος ἀποπεμφθῶσιμὴ ἐς τὰς Ἀθήνας = εμπρθ. πρσδ. κίνησης σε τόπο |

**ΠΡΑΓΜΑΤΟΛΟΓΙΚΑ ΣΧΟΛΙΑ**

1. **«δείσαντες δὲ ἐκεῖνοι»:** Μετά τα γεγονότα που προηγήθηκαν εύλογα οι ολιγαρχικοί αισθάνονται δυσπιστία και φόβο για τις προθέσεις των δημοκρατικών αλλά και για τη στάση των Αθηναίων απέναντι τους. Εξάλλου οι Αθηναίοι είχαν ήδη εκδηλώσει τη διάθεση να τιμωρήσουν τους Κερκυραίους ολιγαρχικούς ως νεωτερίζοντες.
2. **«ἐς τό τῶν Διόσκουρων ἱερόν καθίζουσι»:** οι Διόσκουροι, Κάστορας και Πολυδεύκης, ήταν δίδυμοι γιοι της Λήδας και του Δία, ήρωες και προστάτες της Σπάρτης, αλλά και των ναυτικών. Έτσι δικαιολογείται η ύπαρξη ιερού τους στην Κέρκυρα.
3. **«ἐς τήν πρό τοῦ Ἡραίου νῆσον»:** κατά κάποιους μελετητές πρόκειται για το νησί Πτυχία, που σήμερα λέγεται Βίδο. Κατ` άλλους πρόκειται για το μέρος όπου η σημερινή πόλη της Κέρκυρας, που χωριζόταν τότε από την ξηρά με κανάλια.

**ΑΣΚΗΣΕΙΣ ΓΡΑΜΜΑΤΙΚΗΣ**

1. **Να καταγραφούν οι ρηματικοί τύποι της παραγράφου που εκφράζουν τις ενέργειες του Νικόστρατου.**

**Να μεταφερθούν τα ρήματα στον ενεστώτα.**

Ξυνεχώρησεν = ξυγχωρεῖν